AZƏRTAC xəbər verir ki, tədbirdə Dövlət Miqrasiya Xidmətinin (DMX) rəisi Vüsal Hüseynov, Xarici İşlər nazirinin müavini Ramiz Həsənov, Avropa İttifaqının ölkəmizdəki nümayəndəliyinin rəhbəri Kestutis Yankauskas və Miqrasiya Siyasətinin İnkişafı üzrə Beynəlxalq Mərkəzin (MSİBM) baş direktoru Mikael Şpindelegger və digərləri çıxış edərək Azərbaycan ilə Avropa İttifaqı arasında əlaqələrin genişləndirilməsi istiqamətində həyata keçirilən layihələrdən, əməkdaşlığın genişləndirilməsi imkanlarından danışıblar. Görülən tədbirlərin Avropa İttifaqı vətəndaşlarına sürətlə inkişaf edən Azərbaycanı tanımaları, münasibətləri inkişaf etdirmək üçün əlverişli imkan yaratdığı qeyd olunub. Bildirilib ki, Aİ-nin dəstəyi ilə MSİBM-in ölkəmizdə həyata keçirdiyi layihə Azərbaycanın Xarici İşlər Nazirliyi və Dövlət Miqrasiya Xidməti ilə birgə əməkdaşlıq çərçivəsində icra olunub.